Misija (filmas)

**Misija** () – 1986 m. britų istorinis filmas apie jėzuitų misijas Pietų Amerikoje. Filmą sukūrė Robert Bolt, režisavo Roland Joffé, muziką sukūrė garsus italų kompozitorius Ennio Morricone (garso takelis užėmė 23 vietą AFI filmų garso takelių šimtuke). Laimėjo oskarą ir auksinę palmės šakelę už kinematografiją ir buvo nominuotas dar eilei apdovanojimų.

## Aktoriai
*Aktorius-filmo veikėjas*
* Robert De Niro – Rodrigo Mendoza
* Jeremy Irons – tėvas Gabrielis
* Ray McAnally – kardinolas Altamirano
* Aidan Quinn – Felipe Mendoza
* Cherie Lunghi – Carlotta
* Ronald Pickup – Hontar
* Chuck Low – Cabeza
* Liam Neeson – brolis Fielding
* Bercelio Moya – indėnų berniukas
* Asuncion Ontiveros – indėnų vadas
* Álvaro Guerrero – jėzuitas

## Siužetas

Filmas vaizduoja XVIII a. vidurį Pietų Amerikoje, jėzuitų misionierių veiklą gvaranių žemėse. Siužetas sukasi apie tėvą Gabrielį, kuris iškeliauja į džiungles steigti naujos misijos ir versti indėnus į krikščionybę. Prie jo vėliau prisideda Rodrigo Mendoza – portugalų vergų pirklys, nužudęs savo brolį ir bandydamas atpirkti savo nuodėmę.

Jėzuitai bando apginti gvaranius nuo portugalų kolonistų, kurie pagal Madrido sutartį siekia perimti dalį misijų ir paimti indėnus į vergiją. Reikalų išsiaiškinti atsiunčiamas Vatikano emisaras Altamiranas. Jis keliauja po misijas ir gėrisi jų klestėjimu, tačiau pasiduoda kolonistų spaudimui bei liepia iškeldinti visas misijas aukščiau krioklio.

Gvaraniai nesutinka apleisti savo žemių, todėl juos iškeldinti atvyksta jungtinės ispanų-portugalų pajėgos. Broliai Rodrigas ir Fyldingas kartu su indėnais ruošiasi priešintis jėga, tuo tarpu Gabrielis su vaikais ir moterimis surengia komuniją. Kolonizatoriai įveikia ginkluotą pasipriešinimą, nužudo abu jėzuitus. Toliau jie ugnimi ir patrankomis atakuoja taikiai besimeldžiančius žmones, nušauna tėvą Gabrielį.

Kardinolas suabejoja ar tokios žudynės buvo būtinos, tačiau portugalų ir ispanų didikai tai pateisina.

## Istoriniai faktai
Filmas remiasi istoriniais faktais apie po Madrido sutarties įvykusį misijų perkelimą ir kilusį Gvaranių karą. Kardinolas Altamiranas atitinka Andalūzijos jėzuitų tėvą Luis Altamirano, kuris 1752 m. jėzuitų ordino vadovo Ignacio Visconti buvo atsiųstas į Paragvajų, kad perkeltų misijas. Jis prižiūrėjo misijų, esančių į rytus nuo Urugvajaus upės perkėlimą. Kaip kompensaciją, ispanai 30 tūkstančių indėnų pažadėjo 4000 pesų už jų žemes (kurios buvo vertos 7-16 mln. pesų). Filme vaizduojamas 1641 m. Mbobore mūšis, kai jėzuitų apginkluoti indėnai bandė sustabdyti kolonistus.

## Apdovanojimai ir nominacijos
Akademijos apdovanojimai
* Geriausias vaizdas – Fernando Ghia ir David Puttnam (nominuotas)
* Geriausias režisierius – Roland Joffé (nominuotas)
* Geriausia meninė režisūra – Stuart Craig ir Jack Stephens (nominuotas)
* Geriausia kinematografija – Chris Menges (laimėjo)
* Geriausias kostiumų dizainas – Enrico Sabbatini (nominuotas)
* Geriausias filmo atlikimas – Jim Clark (nominuotas)
* Geriausias originalus garso takelis – Ennio Morricone (nominuotas)

BAFTA filmų apdovanojimai
* Geriausias filmas – Fernando Ghia, David Puttnam ir Roland Joffé (nominuotas)
* Geriausias režisierius – Roland Joffé (nominuotas)
* Geriausias aktorius pašalinėje rolėje – Ray McAnally (laimėjo)
* Gerausias originalus scenarijus – Robert Bolt (nominuotas)
* Geriausia kinematografija – Chris Menges (nominuotas)
* Geriausias kostiumų dizainas – Enrico Sabbatini (nominuotas)
* Geriausias filmo atlikimas – Jim Clark (laimėjo)
* Geriausia filmo muzika – Ennio Morricone (laimėjo)
* Geriausias produkcijos dizainas – Stuart Craig (nominuotas)
* Geriausias garsas – Ian Fuller, Bill Rowe ir Clive Winter (nominuotas)
* Geriausi vizuoaliniai efektai – Peter Hutchinson (nominuotas)

Kanų kino festivalis
* Auksinės palmės šakelė – Roland Joffé (laimėjo)
* Techninis didysis prizas – Roland Joffé (laimėjo)

Auksinio gaublio apdovanojimai
* Geriausias judantis vaizdas – Drama (nominuotas)
* Geriausias režisierius – Roland Joffé (nominuotas)
* Geriausias aktorius judančiame vaizde – Drama – Jeremy Irons (nominuotas)
* Gerausias scenarijus – Robert Bolt (laimėjo)
* Geriausias originalus garso takelis – Ennio Morricone (laimėjo)

## Filmavimo vietos
* Kartachena, Kolumbija
* Džiunglės Kolumbijoje (indėnai taip pat iš Kolumbijos, kalbantys vavnana kalba, nors filme vaidina gvaranius)
* Igvasu krioklys
* Paranos upė
* Amhersto fortas, Anglija